Dr. Dre

Andre Romelle Young (* 18. február 1965, Compton, Kalifornia, USA), známy pod svojim umeleckým menom Dr. Dre je americký hudobný producent, rapper a zabávač. Je zakladateľom a súčasným CEO vydavateľstva Aftermath Entertainment a spoločnosti Beats Electronics. Dr. Dre je tiež bývalým spoluzakladateľom vydavateľstva Death Row Records. Dr. Dre produkoval albumy pre množstvo rapperov, vrátane Snoop Dogga, Eminema, Xzibita, 50 Cent, The Game a naposledy Kendricka Lamara. Dre je označovaný za hlavného interpreta, ktorý spopularizoval štýl West Coast G-funk, ktorý je charakteristický silnými pomalými beatmi a syntetizátorovými zvukmi. Dr. Dre bol zaradený na 1. miesto v zozname najbohatších hip-hopových predstaviteľov časopisu Forbes s 620 miliónmi dolárov.

Dre začal svoju hudobnú kariéru v skupine World Class Wreckin' Cru a neskôr sa stal známym ako člen gangsta rapovej skupiny N.W.A. s členmi Eazy-E, Ice Cube, MC Ren a DJ Yella, ktorá bola populárna používaním explicitných textov v skladbách, ktorá odrážala násilný pouličný život. Jeho sólový debutový album s názvom The Chronic bol vydaný cez Death Row Records a dostal ho medzi najpredávanejších amerických hudobných interpretov roka 1993, pričom jeho singel „Let Me Ride“ vyhral cenu Grammy. V tom istom roku produkoval 4-platinový debutový album Doggystyle rappera Snoop Dogga.

V roku 1996 opustil Death Row a založil svoje vlastné vydavateľstvo Aftermath Entertainment. V tom roku vydal kompiláciu Dr. Dre Presents the Aftermath a v roku 1999 sólový album 2001, za ktorý vyhral producentskú cenu Grammy. Medzi rokmi 2000 až 2009 sa zameriaval predovšetkým na produkciu hudby, pričom občas prispel svojimi vokálmi v niekoľkých skladbách. V roku 1998 prijal do svojho vydavateľstva Eminema a v roku 2003 50 Centa.

Diskografia
Štúdiové albumy

 The Chronic (1992)
 2001 (1999)
 Compton (2015)

Soundtracky

 The Wash (2001)

Spoločné albumy

with World Class Wreckin' Cru

 World Class (1985)
 Rapped in Romance (1986)

with N.W.A.

 N.W.A. and the Posse (1987)
 Straight Outta Compton (1988)
 100 Miles and Runnin (1990)
 Niggaz4Life (1991)

Ocenenia a nominácie
Dr. Dre vyhral šesť cien Grammy. Tri z nich sú za jeho produkčnú prácu.Grammy Awards'

Referencie

Iné projekty

Externé odkazy
 
 
 Oficiálny blog Detox 
 Beats by Dr. Dre oficiálna webstránka

Zdroj

 
Hiphopoví speváci USA
Hiphopoví klávesisti USA
Hiphopoví bubeníci USA
Reperi USA
Filmoví herci USA
Hudobní producenti USA
Reperi afroamerického pôvodu
Filmoví herci afroamerického pôvodu
G-funk
Miliardári USA
Držitelia ceny Grammy
Členovia skupiny N.W.A
Osobnosti USA afroamerického pôvodu
Osobnosti z Los Angeles